**Тағзым мен Тағылым**

Елбасымыз Н.Ә.Назарбаевтың ауған соғысы туралы: «Ауған соғысында мыңдаған өмір қиылды, бәрі бір кеңес әскеріне бұл елді тастап шығуға тура келді. Халық үшін бұдан асқан қасірет бар ма? Бұл ұтылыс жоғарғы әскери команданың белгілі бір бөлігін мықтап ойлантты» – деген ойлы сөзі бар.

Жылма-жыл ақпан айының ортасында біз ауған соғысында қаза тапқан жауынгерлерді еске алып, олардың рухтарының алдында бас иеміз. Өйткені бұл соғыста өрімдей жас жігіттер жазықсыздан-жазықсыз құрбан болды. Бүгінгі жастар сол кездегі жігіттердің Отан алдындағы борышын адал орындағандарын ұқсын, олардың патриоттық сезімінен тағылым алсын деген мақсат пен жыл сайын  кездесулер өткіземіз.

Ал бүгінгі кездесуімізде ауған соғысына қатысқан,бейбіт өмірде о дүниелік болған ел азаматы Акимов Зарлық Қазбекұлын еске алуға байланысты,сол азаматтың құрметіне «Шариповтар» шаруашылығы қожалығының басшысы Құттымбет Рақымжанұлының демеушілігімен Мәтен ауылдық округ бойынша Қоғам орта мектебінде шахматтан турнир өткізді.

«Ауғанстан- біздің есімізде»атты үлкен мереке- еске алу кешін көркемдік жетекші Асқар Еркегүл жүргізді.Кеш салтанатты Қ Р Әнұранімен ашылды.

Мәтен ауылдық округінің әкімі Шарипов Әсет Рақымжанұлы құттықтау сөз сөйлеп,келген қонақтарға ризашылығын білдірді.

 Орыс тілі мен әдебиет пәнінің мұғалімі Шарипова С.С Ауған соғысы жайлы слайд көрсетіп, біздің округ бойынша соғысқа қатысқан жеті жауынгер туралы мәлімет беріп,қазіргі еңбек жолы мен отбасы жайлы айтты.Олар:

Махамбетов Амангелді Өмірсерікұлы,Кулаев Юрий Станиславович,Сухомлинов Владимир Викторович, Блюм Виктор Иванович, Біләлов Қанат Көпейұлы, Акимов Зарлық Қазбекұлы.

Жерлесіміз Акимов Зарлық Қазбекұлы 1962 жылы 16 желтоқсанда Қоғам ауылында дүниеге келген.

Зарлық ағамыз анасынан ерте айырылып, нағашы жұртында тәрбиеленеді. Сонан соң өз әкесінің қолына келіп, мектепке оқуға барады. Жастайынан үлкенге құрмет көрсете алатын, кез келген жерде көмек бере алатын бала болып өсті. Туған- туыстары Зарлықты өте жақсы көрді.

 Орта мектепті ойдағыдай аяктаған соң, өзінің әскери міндетін өтеуге Теміртау қаласына аттанды.

201- Гатчин «Краснознаменный» атқыштар дивизиясында құрамында болып, Ауған соғысына аттанады. Бұл соғыста екі жарым жылдай болып, өзінің нағыз жауынгер екенін көрсете біліп, елге аман-есен оралады.

Ерлігі ескерусіз қалған жоқ,талай рет үкімет тарапынан медальдар мен грамоталар алды.1988 жылы «70 лет Вооруженных сил СССР», 1990 жылы

«Воину-интернационалисту от благодарного А фганского народа»,

 2009 жылы «20 лет вывода советских войск из Афганистана» ,медальдармен марапатталды.

Адамгершілігі мол, қарапайым, кішіпейіл, Отанға деген сүйіспеншілігі өте жоғары болған Зарлық ағамызды әрқашан есте сақтап, құрмет тұтамыз.

 Еске алу кешіне Ауған соғысына қатысқан бірге болған достары Досымбеков Марат Нұркенұлы мен Шаужанов Қази Базиұлы қатысты.Өздерінің сөздерінде Ауған соғысы жайлы, бастан кешкен қиындықтары, ұйқы жоқ, күлкі жоқ, өлім мен өмір арасындағы арпалыс сезімдерін айтқанда, көзімізге жас алдық.Ұрпағымыз соғыс көрмесін, бейбіт өмір заманда тек балаларға терең білім алып, өнегелі, өнерлі болу керек деп, жақсы лебіздерін білдірді.Патриот-жауынгерлердің өмірі, жас ұрпаққа үлгі болары сөзсіз.

Сол Ауғанда талай досты жерледік

Қарлы шықға күн түн демей өрледік

Намыс туын қолдан бірақ бермедік-демекші,

соғыста хабарсыз кеткендерді,қаза болғандарды үнсіздікпен еске алып,бас идік.

 Қарттарын ардақтаған ел ардақты.Ел анасы –Күмісжан апай жастарға жақсы тілегін айтып, ақ батасын берді.Зауреш апайымыз мектепте болып жатқан іс- шаралардың куәсі екенін айта отыра, ауылдық әкімге мектеп директорына, ұжымға алғысын білдірді. Макинка әлеуметтік медико мекемесінің басшысы Қосшығұл Аманкелді Қосманұлы да үлкен кездесуге келіп, екі қарияны шахмат турниріне қатыстырды.Қарттарын құрметтеп, кішілерге ізет көрсетіп жатса,одан асқан бақ жоқ шығар Ел аман, жұрт тыныш болсын.

 Кеш әрі карай өнерлі балалардың жақсы концертімен жалғасты, 9-сынып оқушысы Төлеген Қаршыға «Алға, Қазақстан» әнін орындаса, 5-сынып оқушылар квартеті «Нұр аға» әнін орындады, «Алтын белгі үміткері Мұратова Мейрамгүл « Атамекен» әнін орындап, көрермендердің көңілінен шықты.Еске алу кеші аяқталған соң, Мәтен ауылдық округінің әкімі Шарипов Әсет Рахымжанұлы мен мектеп директоры Зейнуллина Баян Өмірханқызы ұйымдастырумен шахмат турнирі керемет өтті.Бұл шахмат турнирін өткізуде жобаны ұсынып, демеушілік жасаған «Шариповтар» шаруашылық қожалығының басшысы Шарипов Құттымбет Рақымжанұлы.Құттымбет ағам өзінің әулетіндегі ағайынды балалар арасында, шахмат ойынын өткізіп, кәдімгідей жеңген бауырларына сертификат беріп, шахматқа деген қызығушылығын арттырып, отбасылық жақсы тәрбие беріп жатқандығын естиміз.Әрине, бұл қуантарлық жағдай.

Осы өзінің отбасылық жобасын, ауыл азаматтарына айтып, мектепте шахмат турнирін өткізіп, ел балаларын шахмат ойынына тартайық, оны дамытайық деген ішкі ойын білдірген болатын. Ел азаматының ақылдылығы мен парасаттылығы арқасында Ауған соғысына қатысқан жерлесімізді еске алып, кеш өткізіп, сол патриот жауынгерлеріміздің құрметіне шахмат турнирін өткізіп, оған демеушілік көрсетелік деген де, өзі болатын. Ұрпақ бойына патриотизм рухын қалыптастыруда, ел азаматының өнегелі өмірін үлгі етіп, сонымен қатар шахмат-қызық ойын екендігін біліп, оның бойында ғылым, өнер,спорт элементтері астасып жатқандығын, оның нәтижесі тек бір нәрсеге ой мықтылығына байланысты екенін білген Құттымбет ағамыздың көрегендігі емес пе?!

Тілегін тәңір берген

Қасиет қонған елден

Ел үшін туған ерден

Айналайын –деп, өлең шумағында айтылғандай, елдің бірлік-берекесін, жас бүлдіршіндерді тәрбиелеуде үлесін қосып жатқан, ел ағасына айтар алғысымыз шексіз.Тағы бір қызығы шахмат турниріне қатысатын ағайындылардың балаларын өзі дайындапты. -Бап шаба ма, бақ шаба ма? –деген қазағымызда нақыл сөз бар, шахматшы бауырларын баптағаны соншалық, оқушылар арасында болған 17 баланың ішінен 7-сынып оқушысы Шәріп Әліби бас жүлдені жеңіп алды. ІІ орынды Макин орта мектебінің оқушысы Опара Михаил, Шәріп Төрежан 8-сынып оқушысы ІІІ орынды иеленді.

Шахмат – бұл күрес,ақыл-ой күресі, егер женбесең, онда ол сені жеңеді. Шахматты жақсы ойнау-қиын,алдымен, жеңіле білуді үйрену керек, содан кейін жеңе білуді үйрену керек. Ал ол үшін шыдамдық қажет.

Ересектер арасында шахматтан бірінші бас жүлделі жеңіп алған Макин ауылының тұрғыны Гурьянов Сергей, екінші орынды

Құрмашев Мұрат Габбасұлы, үшінші орын Бүркітбаев Жанат Манапұлы жеңіп алды.

Шахмат, тоғызқұмалақ ойындары,математикалық қабілетті дамытады, назар аударуды жинақтайды қиындықты жеңе білуге баулиды.

«Тоғызқұмалақ» ойынының бас жүлдегері Бұланды орта мектебінің

10 -сынып оқушысы Сағындық Жанжігіт, ал екінші орынды Макин орта мектебінің тәрбие ісінің меңгерушісі Алишова Гүлзат Арыстанбекқызы, үшінші орынды Қазбеков Ерген иеленді. Шахмат турнирін, «Тоғызқұмалақ» ойынына бас төреші болып, Балалармен, жас өспірімдер спорт мектебінің директорының орынбасары Ерхатов Марат Тасболатұлы, ал көмекшілері Мәтен ауылдық округінің спорт әдіскері, Макинка орта мектебінің дене шынықтыру мұғалімі Қуаныш Асылмұрат және өзім болып тағайындалдым. Төрешілер әділ шешім қабылдап нәтижесі оң болды.

 Мереке сонында Бұланды орта мектебінің директоры Смаилова Бикеш Сағиқызы,спорт бөлімінін басшысы Естаев Ақшан Сапарғалиұлы шахмат ойының аудан көлімінде өткізуге ұсыныс жасады.

 Мектеп директоры Зейнуллина Баян Өмірханқызы келген конақтарға ізгі ниетін білдіріп,мұғалімдер тоқыған шұлықтарды жарнамалай отыра, сыйға тарту етті.

Мектепте өткен үлкен іс-шара өз мәресіне жетті. Оқушыларымыз, ауылдастарымыз, көршілес ауылдастар арасында болған бұл үлкен мереке танысуға, бірлікке, достық қарым-қатынасқа, шахмат ойынының өрбуіне, жаңа бастамаға ықпал етті. Ауылдық әкімге, ел азаматтарына мектеп ұжымына алғыс айта отыра, тағы да жаңа жобалар күтеміз. Ұрпағымыз аман,жақсы да ізгі, бақытты күндеріміз көп болғай.

 Шаймерден Қосшығұлұлы атындағы

 Қоғам орта мектебінің

 дене шынықтыру мұғалімі Құсайынов М.З.